CELEX: C2006/121/25
Language: et
Date: 2006-05-20 00:00:00
Title: Kohtuasi T-86/06:  16. märtsil 2006  esitatud hagi — Studio Bichara jt  versus  komisjon

20.5.2006   
            
            
               ET
            
            
               Euroopa Liidu Teataja
            
            
               C 121/14
            
         16. märtsil 2006 esitatud hagi — Studio Bichara jt versus komisjon
   (Kohtuasi T-86/06)
   (2006/C 121/25)
   Kohtumenetluse keel: itaalia
   Pooled
   
      Hagejad: Studio Bichara s.r.l., Riccardo Bichara ja Maria Proietti (Rooma, Itaalia) (esindajad: avvocato M. Pappalardo ja avvocato M.C. Santacroce)
   
      Kostja: Euroopa Ühenduste Komisjon
   Hageja nõuded
   
               —
            
            
               tuvastada komisjoni Paapua Uus-Guinea delegatsiooni ja Euroopa Pettustevastase Ameti (OLAF) lepinguväline vastutus seoses projektiga nr 8.ACP.PNG.003;
            
         
               —
            
            
               kohustada komisjoni ja OLAF-i hüvitama projekti nr 8.ACP.PNG.003 ellu viimisel ebaseadusliku käitumisega tekitatud kahju summas 5 884 873,99 eurot;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagi esemeks on aastaid Euroopa Liidu rahastatud programmide raames tegutsenud itaalia ehitustehnika alaste konsultatsioonidega tegelevale äriühingule — hagejale — väidetavalt komisjoni Paapua Uus-Guinea delegatsiooni ja Euroopa Pettustevastase Ameti (OLAF) ametnike Euroopa Arengufondi rahastatud teenuslepinguga nr 8.ACP.PNG.003 seonduva käitumisega tekitatud kahju hüvitamine.
   Selles osas tuletatakse meelde, et 1999. aasta detsembris sõlmiti hageja äriühinguga nimetatud leping Paapua Uus-Guinea erinevates provintsides asuvate üheksa haridusasutuse parandustööde planeerimiseks.
   Hageja äriühing leiab koos kahe teise hagejaga, et ühendusel on käesolevas asjas tekkinud lepinguväline vastutus:
   
               —
            
            
               komisjoni Paapua Uus-Guinea delegatsioon seadusevastase sekkumise alusel Studio Bichara ja kohaliku valitsuse kõnealust teenuslepingut puudutavasse lepingulisesse suhtesse. Selle sekkumise tõttu pidi hageja äriühing lepingu ennetähtaegselt lõpetama ja see muutis võimatuks lepingupoolte vahelise vaidluse sõbraliku lahendamise.
            
         
               —
            
            
               OLAF-i käitumise alusel uurimiste OF/2002/0261 ja OF/2002/0322 raames. Hageja arvates rikuti sellise käitumisega nii OLAF-i kohustust viia oma uurimisi läbi iseseisvalt, seda ka komisjoni suhtes, kui ka õigluse, erapooletuse ning uurimise all olevate isikute süütuse presumptsiooni põhimõtet.